கேள்வி: இரஞ்சித்ராம் மேத்தா பற்றி நீங்கள் என்ன அறிந்துள்ளீர்கள்?
பதில்: இரஞ்சித்ராம் வவாபாய் மேத்தா (''Ranjitram Mehta'')(25 அக்டோபர் 1881 - 4 சூன் 1917) பிரித்தானிய இந்தியாவைச் சேர்ந்த குசராத்தி மொழி எழுத்தாளர் ஆவார்.
கேள்வி: இரஞ்சித்ராம் மேத்தா - சுயசரிதை பற்றி நீங்கள் என்ன அறிந்துள்ளீர்கள்?
பதில்: மேத்தா 25 அக்டோபர் 1881 அன்று சூரத்து வவாபாய்க்கு மகனாகப் பிறந்தார். இவர் தனது பள்ளிப் படிப்பை அகமதாபாது முடித்தார். இங்கு இவரின் தந்தை அகமதாபாத் நகராட்சிக் குழுவின் தலைமைப் பொறியாளராக பணியாற்றினார். 1903ஆம் ஆண்டு குசராத்து கல்லூரியில் இளங்கலை முடித்த பின்னர், எட்டு மாதங்கள் ஆராய்ச்சி ஊழியராகப் பணியாற்றினார். 1906 முதல் 1917 வரை, மேத்தா பேராசிரியரின் தனிப்பட்ட உதவியாளராகப் பணியாற்றினார். கஜ்ஜர் மற்றும் பிரபாசங்கர் பட்டானி, பவநகர் அரசு திவான் (பிரதம அமைச்சர்) ஆகியோர் நட்பு வட்டாரத்தில் பயணித்தார். மேத்தா 1905-ல் உம்ரேத்தில் உள்ள உயர்நிலைப் பள்ளியின் முதல்வராகப் பணியாற்றினார். மேத்தா 1904-ல் குசராத்து சாகித்திய சபாவையும், 1905-ல் குசராத்து சாகித்ய பரிஷத்தையும் நிறுவினார். இவர் சூன் 4, 1917 அன்று ஜூகூ கடலில் மூழ்கி இறந்தார். குஜராத்தி இலக்கியம் மற்றும் கலாச்சாரத்தின் மிக உயரிய விருது, ரஞ்சித்ரம் சுவர்ண சந்திரக், இவரது நினைவாக நிறுவப்பட்டு இவரது பெயரால் அழைக்கப்படுகிறது. மேத்தாவின் மகன் அசோக் மேத்தா (1911-1984) இந்திய விடுதலை ஆர்வலர் மற்றும் சமூக அரசியல்வாதி ஆவார்.
கேள்வி: இரஞ்சித்ராம் மேத்தா - இலக்கியப் பணி பற்றி நீங்கள் என்ன அறிந்துள்ளீர்கள்?
பதில்: மேத்தா, கட்டுரை, நாவல், நாடகம் மற்றும் சிறுகதை போன்ற இலக்கியத்தின் பல்வேறு துறைகளில் பணியாற்றினார். இவரது எழுத்துக்களின் தொகுப்பான ரஞ்சித்க்ருதி சங்கரா 1921-ல் கே. எம். முன்ஷிஇவரது மரணத்திற்குப் பின் வெளியிடப்பட்டது. இவரது கட்டுரைகளின் தொகுப்பான ''ரஞ்சித்ரம்னா நிபந்தோ'' 1923-ல் மரணத்திற்குப் பின் வெளியிடப்பட்டது. குசராத்து சாகித்திய பரிஷத் இவரது பிறந்த நூற்றாண்டு விழாவில் 1982-ல் ''ரஞ்சித்ரம் கத்யசஞ்சய் என்ற பெயரில் 1-2'' என்ற பெயரில் இவரது படைப்புகளை முழுமையாக வெளியிட்டது. குசராத்தி சாகித்திய அகாதமி ''ரஞ்சித்ரம் வவவ்பாய் அனே தெம்னு சாஹித்யாவை'' வெளியிட்டுள்ளது. இவரது ''அஹ்மத் ருபாண்டே'' (1908) இந்து பெண்ணுக்கும் முஸ்லீம் பையனுக்கும் இடையிலான காதல் கதை கூறுகின்றது. 1905ஆம் ஆண்டில், குசராத்தி சாகித்திய பரிசத்தில் சமர்ப்பிக்கப்பட்ட ஆய்வறிக்கையில் நாட்டுப்புறக் கதைகளுக்கு ''லோக்கீத்'' மற்றும் ''லோகதா'' ஆகிய குசராத்தி வார்த்தைகளை உருவாக்கினார்.